CELEX: 21997D0710(07)
Language: hr
Date: 1997-03-10 00:00:00
Title: Odluka Zajedničkog odbora EGP-a br. 8/97 od 10. ožujka 1997. o izmjeni Priloga XIII. (Promet) Sporazumu o EGP-u

11/Sv. 010
            
            
               HR
            
            
               Službeni list Europske unije
            
            
               27
            
         21997D0710(07)
   
               L 182/37
            
            
               SLUŽBENI LIST EUROPSKE UNIJE
            
            
               10.03.1997.
            
         
      ODLUKA ZAJEDNIČKOG ODBORA EGP-a
   br. 8/97
   od 10. ožujka 1997.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, u daljnjem tekstu „Sporazum”, a posebno njegov članak 98.,
   budući da je Prilog XIII. Sporazumu izmijenjen Odlukom Zajedničkoga odbora EGP-a br. 22/96 (1);
   budući da Direktivu Vijeća 94/72/EZ od 19. prosinca 1994. o izmjeni Direktive 91/439/EEZ o vozačkim dozvolama (2), i Direktivu Vijeća 96/47/EZ od 23. srpnja 1996. o izmjeni Direktive 91/439/EEZ o vozačkim dozvolama (3), treba inkorporirati u Sporazum,
   ODLUČIO JE:
   Članak 1.
   1.   U točku 24.a (Direktiva Vijeća 91/439/EEZ) u Prilogu XIII. Sporazumu dodaje se sljedeće:
   „kako je izmijenjena s:
   
               —
            
            
               
                  394 L 0072: Direktiva Vijeća 94/72/EZ od 19. prosinca 1994. (SL L 337, 24.12.1994., str. 86.),
            
         
               —
            
            
               
                  396 L 0047: Direktiva Vijeća 96/47/EZ od 23. srpnja 1996. (SL L 235, 17.9.1996., str. 1.).”
            
         2.   Prilagodbe (a) i (b) u točki 24.a (Direktiva Vijeća 91/439/EEZ) Priloga XIII. zamjenjuju se sljedećim:
   
               „(a)
            
            
               države EFTA-e uvode nacionalnu vozačku dozvolu u skladu s odredbama ove Direktive. One mogu izdati vozačke dozvole na temelju modela drugačijeg od modela Zajednice opisanog u prilogu I. ili I.a Direktivi do 31. prosinca 1997.;
            
         
               (b)
            
            
               od 1. siječnja 1998., države EFTA-e izdaju vozačke dozvole na temelju modela opisanog u Prilogu I.a i prilagođenog prema sljedećem:
               
                           i.
                        
                        
                           u točki 2. Priloga I.a, uvodna se rečenica u slovu (c) vezano uz stranicu 1. dozvole treba zamijeniti sljedećim:
                           ‚razlikovni znak države EFTA-e koja izdaje dozvolu okružen je elipsom koja se spominje u članku 37. Konvencije UN-a o cestovnom prometu od 8. studenoga 1968. (s istom pozadinom kao i vozačka dozvola); razlikovni znakovi su kako slijedi:’;
                        
                     
                           ii.
                        
                        
                           u točki 2. Priloga I.a, sljedeće se dodaje slovu (c) vezano uz stranicu 1. dozvole:
                           ‚IS: Island
                           FL: Lihtenštajn
                           N: Norveška’;
                        
                     
                           iii.
                        
                        
                           u točki 2. Priloga I.a, riječi ‚model Europskih zajednica’ u slovu (e) vezano uz stranicu 1. dozvole zamjenjuju se s ‚model EGP-a’;
                        
                     
                           iv.
                        
                        
                           u točki 2. Priloga I.a, sljedeće se dodaje slovu (e) vezano uz stranicu 1. dozvole:
                           
                                        
                                    
                                    
                                       ‚OEkuskírteini’
                                    
                                 
                                        
                                    
                                    
                                       ‚Foererkort/Foerarkort’;
                                    
                                 
                     
                           v.
                        
                        
                           u točki 2. Priloga I.a, slovo (f) vezano uz stranicu 1. dozvole se ne primjenjuje;
                        
                     
                           vi.
                        
                        
                           u točki 2. Priloga I.a, riječi ‚ili islandski ili norveški’ dodaju se slovu (b) vezano uz stranicu 2. dozvole, nakon riječi ‚švedski’.
                        
                     
         
               (c)
            
            
               članak 2. stavak 1. zamjenjuje se sljedećim:
               ‚Vozačke dozvole država EFTA-e sadrže razlikovni znak države koja izdaje dozvolu. Odnosni razlikovni znakovi su: IS (Island), FL (Lihtenštajn), N (Norveška).’ ”
            
         Članak 2.
   Tekstovi Direktive Vijeća 94/72/EZ i Direktive Vijeća 96/47/EZ na islandskom i norveškom jeziku koji su priloženi dotičnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 1. travnja 1997., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenog lista Europskih zajednica.
   
      Sastavljeno u Bruxellesu 10. ožujka 1997.
      
         
            Za Zajednički odbor EGP-a
         
         
            Predsjednik
         
         C. DAY
         
      
   
   
      (1)  SL L 186, 25.7.1996., str. 73.
   
      (2)  SL L 337, 24.12.1994., str. 86.
   
      (3)  SL L 235, 17.9.1996., str. 1.